Biblija (Tomislav Dretar)/Izgradnja kraljevske palače


Izgradnja kraljevske palače 

Izgradnja kraljevske palače
7 1 Sulejman također sagradi svoju vlastitu kuću; trebaše mu trinaest godina za završiti je u cijelosti.  
2 On sagradi kuću šume Libanske:    stotinu lakata  dužine, 50 lakata širine, 30 lakata visine.  Ona bijaše podignuta na četiri reda  stubova  načinjenih od cedrovih trupaca s cedrovim gredama  na tim stubovima.  
3 Iznad, jedna obloga od cedrovine, postavljena na poprečnim gredama podbočenim stubovima:    bijaše 45 poprečnih greda, petnaest u jednom redu, 
4 bijahu tri reda uokvirenih prozora, svaki prozor od tri reda bio je sučelice drugom prozoru.  
5 Svi ti otvori, sa svojim pragovima, imahu četvorni oblik i svaki je prozor bio sučelice drugom prozoru, u tri reda prozora.  
6 On načini dvoranu stubova:    50 lakata dužine, 30 lakata širine; i ispred, jedno predvorje od stubova s jednom nadstriješnicom  na pročelju.  
7 On načini prijestolnu dvoranu gdje dijeliše pravdu, sudbenu dvoranu; ona imade jednu oblogu od cedrovine od poda sve do greda.  
8 što se tiče kuće gdje boraviše, ona se nalazila u jednom drugom dvorištu, a ne u ovom kuće namijenjene prijestolnoj dvorani; ona imaše isti oblik.  Za kćer *Faraonovu koju bijaše oženio, on morade izgraditi jednu kuću; ona bijaše kao ova nova dvorana.
9 Sve te zgrade bijahu od obrađenog kamena u razmjerama klesanog kamena i rezanog pilama na njihovim unutarnjim i vanjskim licima.  I bijaše tako od temelja sve do krovnog vijenca  i, izvana, sve do velikog dvorišta.  
10 Za temelje, obrađeno kamenje, veliki kamenovi od deset i od osam lakata.  
11 Na temeljima, bijaše obrađeno kamenje u razmjerama klesanog kamena, i cedrovog drveta.  
12 Uokolo velikog dvorišta, bijahu tri reda klesanog kamena i jedan red cedrovih greda isto za unutarnji trijem Kuće ALLAHOVE i za njegovo predvorje.